Diari Oficial de la Generalitat Valenciana


Sumari del DOGV 9474, del 21-11-2022 (2022/10131)

RESOLUCIÓ de 15 de novembre de 2022, de la Presidència de la Generalitat, per la qual es classifica en classe tercera un lloc de col·laboració de Secretaria-Intervenció de la Diputació d'Alacant.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9474

Data del DOGV
:   21-11-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/10747


Data del document
:   15-11-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 15 de novembre de 2022, de la Presidència de la Generalitat, per la qual es classifica en classe tercera un lloc de col·laboració de Secretaria-Intervenció de la Diputació d'Alacant. [2022/10877]  
El Ple de la Diputació Provincial d'Alacant, en sessió ordinària celebrada el dia 3 d'agost de 2022, va adoptar acord de modificació de la Plantilla Orgànica quant a la creació d'una plaça de Secretari-Interventor, lloc de col·laboració reservat a funcionaris amb habilitació de caràcter nacional i integrat en la Subescala de Secretaria-Intervenció.  
  
L'anunci de la creació del lloc es publica en el Butlletí oficial de la província d'Alacant número 181 de 22 de setembre de 2022. Per part de la diputació se certifica el 27 de setembre de 2022 que no hagut al·legacions a la publicació d'aquest acord. Igualment la diputació certifica tots els extrems previstos en l'article 3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional.  
Vistos els antecedents indicats, i en virtut del que es disposa en l'article 15 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com en l'article 3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual es deleguen determinades atribucions en diferents òrgans de la Presidència (DOGV, 21.02.2022), resolc:  
  
Primer  
Donar publicitat de l'acord adoptat pel Ple de la Diputació Provincial d'Alacant, en sessió ordinària celebrada el dia 3 d'agost de 2022, de modificació de la plantilla orgànica quant a la creació d'una plaça de Secretari-Interventor amb la denominació de Secretari-Interventor Delegat Organismes Autònoms Caixa de Crèdit i Institut Pedro Herrero.  
  
  
Segon  
Classificar en classe tercera aquest lloc de col·laboració pertanyent a la Diputació Provincial d'Alacant, que queda reservat a personal funcionari d'Administració local amb habilitació de caràcter nacional de la subescala de secretaria-intervenció.  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el Jutjat contenciós administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 15 de novembre de 2022.- El president de la Generalitat, p. d. (R 17.02.2022, DOGV 21.02.2022), la secretària autonòmica de Cohesió Territorial i Polítiques contra el Despoblament: Elena Cebrián Calvo.